Predlog UREDBA SVETA o določitvi prilagoditvene stopnje za neposredna plačila, določene v Uredbi (ES) št. 73/2009, za koledarsko leto 2013 in razveljavitvi Izvedbene uredbe Komisije (EU) št. 964/2013 /* COM/2013/0712 final - 2013/0339 (NLE) */





OBRAZLOŽITVENI MEMORANDUM 1. OZADJE PREDLOGA Pogodba o delovanju Evropske unije kot temeljno pravilo o financiranju Unije določa, da se letni proračun Unije pripravi v skladu z večletnim finančnim okvirom. Da bi zagotovili, da zneski za financiranje skupne kmetijske politike (SKP) ustrezajo letnim posebnim zgornjim mejam za odhodke, povezane s trgom, in neposredna plačila v okviru razdelka 2 iz uredbe, ki naj bi jo Svet sprejel v skladu s členom 312(2) Pogodbe o delovanju Evropske unije, je bil z Uredbo Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete določen mehanizem finančne discipline[1]. V skladu s tem mehanizmom je treba določiti prilagoditev ravni neposrednih plačil, če napovedi za financiranje neposrednih plačil in odhodkov, povezanih s trgom, ob upoštevanju kakršnih koli finančnih prenosov med Evropskim kmetijskim jamstvenim skladom (EKJS) in Evropskim kmetijskim skladom za razvoj podeželja (EKSRP) kažejo, da bo letna zgornja meja iz razdelka 2 finančnega okvira presežena. Pri pripravi predloga proračuna za leto 2014 so prve proračunske ocene za neposredna plačila in odhodke, povezane s trgom, pokazale, da bo posebna zgornja meja iz razdelka 2 za proračunsko leto 2014 po finančnih prenosih med EKJS in EKSRP verjetno presežena. Zato bi bilo treba za uskladitev z zgornjo mejo znižati raven neposrednih plačil. Na podlagi tega je Komisija predstavila predlog za določitev prilagoditvene stopnje za neposredna plačila za koledarsko leto 2013[2], ki naj bi ga Evropski parlament in Svet sprejela do 30. junija 2013 v skladu s členom 11(1) Uredbe (ES) št. 73/2009, kakor je bila spremenjena z Uredbo (EU) št. 671/2012 Evropskega parlamenta in Sveta[3]. Vendar Evropski parlament in Svet do 30. junija 2013 nista določila navedene stopnje. Zato je Komisija v Izvedbeni uredbi Komisije (EU) št. 964/2013[4] določila stopnjo v skladu s členom 18(4) Uredbe Sveta (ES) št. 1290/2005 o financirnju skupne kmetijske politike[5]. Člen 18(5) Uredbe (ES) št. 1290/2005 Komisiji omogoča, da predlaga prilagoditev te stopnje na podlagi na novo pridobljenih informacij. Svet lahko prilagoditveno stopnjo prilagodi do 1. decembra 2013. Posodobljene napovedi za odhodke, povezane s trgom, in neposredna plačila v pisnem predlogu spremembe predloga proračuna za leto 2014 kažejo, da je treba zagotoviti različne zneske finančne discipline. Zato bi bilo treba predlagati, da se prilagoditvena stopnja prilagodi. 2. REZULTATI POSVETOVANJ Z ZAINTERESIRANIMI STRANMI IN OCENA UČINKA S tem predlogom se izvajajo pravila iz člena 11 Uredbe Sveta (ES) št. 73/2009 in člena 18 Uredbe Sveta (ES) št. 1290/2005. Predhodno posvetovanje z zainteresiranimi stranmi in priprava ocene učinka nista bila potrebna. 3. PRAVNI ELEMENTI PREDLOGA Ta predlog spreminja prilagoditveno stopnjo finančne discipline, določeno v členu 1 Izvedbene uredbe Komisije (EU) št. 964/2013 za koledarsko leto 2013. 4. PRORAČUNSKE POSLEDICE Izračun finančne discipline, prilagojene prilagoditveni stopnji, je del priprave dopolnilnega pisma k predlogu proračuna za leto 2014, da bi bil po finančnih transferjih med EKJS in EKSRP skladen z neto zgornjo mejo EKJS, tj. posebno zgornjo mejo za odhodke, povezane s trgom, in neposredna plačila v okviru razdelka 2 za proračunsko leto 2014. Neto zgornja meja EKJS za proračunsko leto 2014 se izračuna na podlagi enakih načel kot za Izvedbeno uredbo Komisije (EU) št. 964/2013. Dopolnilno pismo št. 2 k predlogu proračuna za leto 2014 vključuje znesek za rezervo za krize v kmetijskem sektorju (424,5 milijona EUR). V dopolnilnem pismu, ki ocenjuje odobrena proračunska sredstva za neposredne pomoči in odhodke, povezane s trgom, se je pokazala potreba po zmanjšanju neposrednih plačil, ki se lahko dodelijo kmetom, za koledarsko leto 2013 v višini 902,9 milijona EUR v primerjavi z 1 471,4 milijona EUR iz predloga proračuna. Odstotek prilagoditvene stopnje, potreben za uskladitev z zgornjo mejo, je 2,453658 %. Izračunan je bilo v skladu z isto metodo kot v Izvedbeni uredbi Komisije (EU) št. 964/2013. Zaradi uporabe te prilagoditvene stopnje se bodo znižali zneski neposrednih plačil za proračunske vrstice, iz katerih se krijejo odhodki v zvezi z zahtevki za pomoč, ki jih kmetje vložijo za koledarsko leto 2013 (proračunsko leto 2014). 2013/0339 (NLE) Predlog UREDBA SVETA o določitvi prilagoditvene stopnje za neposredna plačila, določene v Uredbi (ES) št. 73/2009, za koledarsko leto 2013 in razveljavitvi Izvedbene uredbe Komisije (EU) št. 964/2013 SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike[6], zlasti člena 18(4) in (5) Uredbe, ob upoštevanju predloga Evropske komisije, ob upoštevanju naslednjega: (1) Komisija je 25. marca 2013 sprejela predlog Uredbe Evropskega parlamenta in Sveta o določitvi prilagoditvene stopnje za neposredna plačila, določene v Uredbi (ES) št. 73/2009, za koledarsko leto 2013[7]. Evropski parlament in Svet navedene prilagoditve nista določila do 30. junija, kot je določeno v členu 11(2) Uredbe Sveta (ES) št. 73/2009[8]. Zato je v skladu s členom 18(4) Uredbe (ES) št. 1290/2005 Komisija prilagoditev določila v Izvedbeni uredbi Komisije (EU) št. 964/2013[9]. (2) Napovedi za neposredna plačila in odhodke, povezane s trgom, dopolnilnega pisma št. 2 k predlogu proračuna Komisije kažejo, da je treba prilagoditi znesek finančne discipline, ki je bil upoštevan v predlogu proračuna za leto 2014. Dopolnilno pismo št. 2 k predlogu proračuna za leto 2014 je bilo določeno ob upoštevanju zneska finančne discipline v višini 902,9 milijona EUR, vključno z zneskom za rezervo za krizne razmere v kmetijskem sektorju. Prilagoditveno stopnjo za neposredna plačila, kakor je določena v Izvedbeni uredbi (EU) št. 964/2013, je zato treba prilagoditi v skladu s členom 18(5) Uredbe (ES) št. 1290/2005. (3) Praviloma kmetje, ki vložijo zahtevek za pomoč za neposredna plačila za eno koledarsko leto (N), plačilo prejmejo v predpisanem plačilnem obdobju, ki sodi pod proračunsko leto (N + 1). Vendar imajo države članice ob določenih omejitvah možnost, da izvedejo pozna plačila kmetom po preteku tega plačilnega obdobja brez kakršnih koli časovnih omejitev. Taka pozna plačila se lahko izvedejo v poznejšem proračunskem letu. Pri uporabi finančne discipline za dano koledarsko leto se prilagoditvena stopnja ne bi smela uporabljati pri plačilih, za katera so bili zahtevki za pomoč vloženi v koledarskih letih, za katera se finančna disciplina ne uporablja. Zato je za zagotovitev enakega obravnavanja kmetov primerno določiti, da bi bilo treba prilagoditveno stopnjo uporabljati samo za plačila, za katera so bili zahtevki za pomoč vloženi v koledarskem letu, za katerega se finančna disciplina uporablja, ne glede na to, kdaj se plačilo kmetom izvede. (4) V političnem dogovoru o reformi SKP z dne 26. junija 2013 je bilo odločeno, da se bo finančna disciplina uporabljala za neposredna plačila, višja od 2 000 EUR. Poleg tega je bilo tudi dogovorjeno, da bi se povračilo morebitnih odobrenih sredstev, ki ostanejo neporabljena na koncu proračunskega leta, naslednje leto izplačalo kmetom, za katere velja finančna disciplina. Za zagotovitev doslednosti je primerno določiti enak prag od enega do drugega leta. Finančna disciplina bi se morala na podoben način uporabiti za koledarsko leto 2013, da bi bila v skladu s tem, kar je bilo odločeno glede uporabe v prihodnosti; zato je primerno določiti uporabo prilagoditvene stopnje samo za zneske, ki presegajo 2 000 EUR. (5) Člen 11(3) Uredbe (ES) št. 73/2009 določa, da se v okviru uporabe razporeda povečanj iz člena 121 navedene uredbe za vsa neposredna plačila, ki se dodeljujejo v novih državah članicah v smislu člena 2(g) navedene uredbe, finančna disciplina ne uporablja za nove države članice do začetka koledarskega leta, za katerega je raven neposrednih plačil, ki se uporabljajo v novih državah članicah, vsaj enaka tedaj veljavni ravni takih plačil v drugih državah članicah. Ker za neposredna plačila v Bolgariji in Romuniji še vedno velja uporaba razporeda povečanj v koledarskem letu 2013, se prilagoditvena stopnja, določena s to uredbo, ne bi smela uporabljati za plačila kmetom v teh državah članicah. (6) Uredba (ES) št. 73/2009 je bila prilagojena z Aktom o pristopu Hrvaške. Ker za Hrvaško v koledarskem letu 2013 velja uporaba razporeda povečanj iz člena 121 Uredbe (ES) št. 73/2009, se prilagoditvena stopnja, določena s to uredbo, ne bi smela uporabljati za plačila kmetom na Hrvaškem. (7) Za zagotovitev, da se prilagojena stopnja uporablja od datuma iz Uredbe (ES) št. 73/2009, ko bi bilo treba začeti z izplačili kmetu, se ta uredba uporablja od 1. decembra 2013. (8) Novo prilagoditveno stopnjo bi bilo treba upoštevati za izračun celotnega plačila, ki se dodeli kmetu na podlagi zahtevka za pomoč, predloženega za koledarsko leto 2013. Zaradi jasnosti bi bilo treba Izvedbeno uredbo (EU) št. 964/2013 razveljaviti – SPREJEL NASLEDNJO UREDBO: Člen 1 1. Zneski neposrednih plačil v smislu člena 2(d) Uredbe (ES) št. 73/2009, ki presegajo 2 000 EUR in se dodelijo kmetu na podlagi zahtevka za pomoč, vloženega za koledarsko leto 2013, se znižajo za 2,453658 %. 2. Znižanje iz odstavka 1 se ne uporablja v Bolgariji, Romuniji in na Hrvaškem. Člen 2 Izvedbena uredba (EU) št. 964/2013[10] se razveljavi. Člen 3 Ta uredba začne veljati [sedmi] dan po objavi v Uradnem listu Evropske unije. Uporablja se od 1. decembra 2013. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik OCENA FINANČNIH POSLEDIC || FS/13/ 6.15.2013.1 || DATUM: 26. 9. 2013 1. || PRORAČUNSKA VRSTICA: Glej proračunske napovedi po prilagoditvi (nekdanja modulacija) in finančni disciplini po postavki spodaj: 05 03 01 01 (SEP) 05 03 01 02 (SEPP) 05 03 01 03 (Ločeno plačilo za sladkor) 05 03 01 04 (Ločeno plačilo za sadje in zelenjavo) 05 03 01 05 (Posebna podpora (člen 68) – Ločene neposredne pomoči) 05 03 01 06 (Ločeno plačilo za jagodičevje) 05 03 02 06 (Premije za krave dojilje) 05 03 02 07 (Dodatna premija za krave dojilje) 05 03 02 13 (Premija za ovce in koze) 05 03 02 14 (Dodatna premija za ovce in koze) 05 03 02 28 (Pomoč za sviloprejke) 05 03 02 39 (Dodatna sredstva za pridelovalce sladkorne pese in sladkornega trsa) 05 03 02 40 (Pomoč na površino za bombaž) 05 03 02 44 (Posebna podpora (člen 68) – Vezane neposredne pomoči) 05 03 02 50 (POSEI – Podporni programi Evropske unije) 05 03 02 52 (POSEI – Egejski otoki) 05 03 10 Rezerva za krize v kmetijskem sektorju || ODOBRITVE: V milijonih EUR 30 083 7 382 277 12 487 11 902 49 23 7 0,5 21 239 1089 407 18 424,5 2. || NASLOV: Predlog UREDBE SVETA o spremembi Izvedbene uredbe Komisije (EU) št. 964/2013 o določitvi prilagoditvene stopnje za neposredna plačila, določene v Uredbi (ES) št. 73/2009, za koledarsko leto 2013 3. || PRAVNA PODLAGA: Člen 18(4) in (5) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike. 4. || CILJI: Ta osnutek uredbe prilagaja prilagoditveno stopnjo finančne discipline, ki se uporablja za neposredna plačila, ki se dodelijo kmetom za zahtevke za pomoč, vložene za koledarsko leto 2013 na podlagi novih razpoložljivih informacij. 5. || FINANČNE POSLEDICE || 12-MESEČNO OBDOBJE V milijonih EUR || TEKOČE PRORAČUNSKO LETO 2013 V milijonih EUR || NASLEDNJE PRORAČUNSKO LETO 2014 V milijonih EUR 5,0 || ODHODKI - V BREME PRORAČUNA EU (NADOMESTILA/INTERVENCIJE) - DRŽAVNI ORGANI - DRUGO || -902,9 + 424,5 || n. r. || -902,9 + 424,5 5,1 || PRIHODKI - LASTNA SREDSTVA EU (PRELEVMANI/CARINE) - DRŽAVNA SREDSTVA || || || || || 2015 || 2016 || 2017 || 2018 5.0.1 || OCENJENI ODHODKI || || || || 5.1.1 || OCENJENI PRIHODKI || || || || 5,2 || METODA IZRAČUNA: Glej opombe. 6,0 || ALI SE PROJEKT LAHKO FINANCIRA Z ODOBRENIMI PRORAČUNSKIMI SREDSTVI, VPISANIMI V USTREZNO POGLAVJE TEKOČEGA PRORAČUNA? || n. r. 6,1 || ALI SE PROJEKT LAHKO FINANCIRA S PRENOSOM MED POGLAVJI TEKOČEGA PRORAČUNA? || n. r. 6,2 || ALI BO POTREBNA DOPOLNITEV PRORAČUNA? || NE 6,3 || ALI BO TREBA ODOBRENA PRORAČUNSKA SREDSTVA VNESTI V PRIHODNJE PRORAČUNE? || NE OPOMBE: Izračun prilagojene stopnje finančne discipline je del priprave dopolnilnega pisma k predlogu proračuna za leto 2014, da bi bil skladen z neto zgornjo mejo EKJS, tj. posebno zgornjo mejo za odhodke, povezane s trgom, in neposredna plačila v okviru razdelka 2 za proračunsko leto 2014 po finančnih transferjih med EKJS in EKSRP. Neto zgornja meja EKJS za proračunsko leto 2014 se izračuna na podlagi enakih načel kot za Izvedbeno uredbo Komisije (EU) št. 964/2013. V dopolnilnem pismu, ki ocenjuje odobrena proračunska sredstva za neposredne pomoči in odhodke, povezane s trgom, se je pokazala potreba po zmanjšanju neposrednih plačil, ki se lahko dodelijo kmetom, za koledarsko leto 2013 v višini 902,9 milijona EUR v primerjavi z 1 471,4 milijona EUR iz predloga proračuna. Ta vključuje znesek za rezervo za krize v kmetijskem sektorju (424,5 milijona EUR). Odstotek prilagoditvene stopnje, potreben za uskladitev z zgornjo mejo, je 2,453658 %. Izračunan je bil po isti metodi kakor za Izvedbeno uredbo Komisije (EU) št. 964/2013, tj. ob upoštevanju, da se uporablja le za zneske, ki presegajo 2 000 EUR, in se ne uporablja v Bolgariji, Romuniji in na Hrvaškem, ker so v koledarskem letu 2013 v postopku uvajanja. Ocenjeni zneski finančne discipline na proračunsko postavko so naslednji (v milijonih EUR): 05 03 01 01 (SEP) || 717,1 05 03 01 02 (SEPP) || 103,2 05 03 01 03 (Ločeno plačilo za sladkor) || 5,8 05 03 01 04 (Ločeno plačilo za sadje in zelenjavo) || 0,2 05 03 01 05 (Posebna podpora (člen 68) – Ločene neposredne pomoči) || 11,5 05 03 01 06 (Ločeno plačilo za jagodičevje) || 0,2 05 03 02 06 (Premije za krave dojilje) || 22,2 05 03 02 07 (Dodatna premija za krave dojilje) || 1,3 05 03 02 13 (Premija za ovce in koze) || 0,3 05 03 02 14 (Dodatna premija za ovce in koze) || 0,1 05 03 02 28 (Pomoč za sviloprejke) || 0,0 05 03 02 39 (Dodatna sredstva za pridelovalce sladkorne pese in sladkornega trsa) || 0,6 05 03 02 40 (Pomoč na površino za bombaž) || 6,2 05 03 02 44 (Posebna podpora (člen 68) – Vezane neposredne pomoči) || 25,2 05 03 02 50 (POSEI – Podporni programi Evropske unije) || 8,7 05 03 02 52 (POSEI – Egejski otoki) || 0,3 || Predlagana uredba ima proračunske posledice, saj so bile ocene odobrenih proračunskih sredstev za neposredna plačila (pred upoštevanjem finančne discipline) znižane za zneske, prikazane zgoraj, po uporabi prilagoditvene stopnje, prilagojene v tem predlogu. Zahtevana odobrena sredstva za poglavje 05 03 (Neposredne pomoči), kot so določena v točki 1 te ocene finančnih posledic za proračunske postavke, za katere se izvaja finančna disciplina, torej upoštevajo neto zgornjo mejo EKJS za proračunsko leto 2014 in določitev zneska rezerve za krizne razmere. [1] UL L 30, 31.1.2009, str. 16. [2] COM(2013) 159 final. [3] UL L 204, 31.7.2012, str. 11. [4] Izvedbena uredba Komisije (EU) št. 964/2013 o določitvi prilagoditvene stopnje za neposredna plačila, določena v Uredbi (ES) št. 73/2009 za koledarsko leto 2013 (UL L 268, 10.10.2013, str. 5). [5] UL L 277, 21.10.2005, str. 1. [6] UL L 209, 11.8.2005, str. 1. [7] COM(2013) 159 final. [8] Uredba Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete (UL L 30, 31.1.2009, str. 16). [9] Izvedbena uredba Komisije (EU) št. 964/2013 o določitvi prilagoditvene stopnje za neposredna plačila, določene v Uredbi (ES) št. 73/2009, za koledarsko leto 2013 (UL L 268, 10.10. 2013, str. 5). [10] Izvedbena uredba Komisije (EU) št. 964/2013 o določitvi prilagoditvene stopnje za neposredna plačila, določene v Uredbi (ES) št. 73/2009, za koledarsko leto 2013 (UL L 268, 10. 10. 2013, str. 5)